**ОБЩИНСКА ИЗБИРАТЕЛНА КОМИСИЯ – БРУСАРЦИ**

**ПРОТОКОЛ № 23/08.10.2019**

Днес 08.10.2019 г. в 17:00 часа, в гр. Брусарци, ОИК – Брусарци проведе заседание. На него присъства целия състав на ОИК – Брусарци.

Председателят на ОИК – Габриела Илиева Димитрова - Николова, откри заседанието. Прочете проекта за дневен ред на ОИК, а именно: Заседанието се проведе при следния дневен ред:

|  |
| --- |
| 1.Жалба от Наташа Михайлова Младенова, общински ръководител на ПП ГЕРБ общ Брусарци |
| 2.Разни. |

След което председателят на ОИК – Брусарци даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Брусарци да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ БРУСАРЦИ единодушно

**РЕШИ:**

ПРИЕМА проекта за дневен ред на 08.10.2019 г. както следва:

|  |
| --- |
| 1.Жалба от Наташа Михайлова Младенова, общински ръководител на ПП ГЕРБ общ Брусарци |
| 2.Разни. |

**По т. 1 от дневния ред:**

Председателят на комисията разясни, че е Постъпила е жалба от Наташа Михайлова Младенова, в качеството й на общински ръководител на ПП ГЕРБ за община Брусарци, с вх. № 77/08.10.2019 г., в 17:00 часа на ОИК – Брусарци в която излага следното:

Г-н РУМЕН ЙОСИФОВ САВОВ, който е кандидат за общински кмет от коалиция „БСП ЗА БЪЛГАРИЯ“, съгласно Решение на ОИК-Брусарци № 34-МИ от 22.09.2019 г. позовавайки се на Решение № 943-МИ от 02.09.2019г., трябва да е в отпуск платен или неплатен по негов избор, като за това време тази длъжност се заема от друг служител от кметство, в този случай негов заместник е Славинка Крумова.

Г-н Савов е подал молба за платен годишен отпуск да 25.10.2019 г., но от откриването на предизборната кампания непрекъснато е в сградата на кметството с. Дондуково, както и в детската градина, която е общинска сграда, където провежда своята агитация и манипулира населението на селото, което е недопустимо и е в нарушение на чл. 182 от ИК.

Прави искане към комисията за прилагане на мерки съгласно чл. 480, ал. 1 от ИК.

ОИК – Брусарци констатира, че жалбата е допустима – депозирана е от лице което има представителна власт.

С оглед разгледано по същество ОИК – Брусарци, констатира, следното, с Решение № 34-МИ/22.09.2019 г. на ОИК – БрусарциРУМЕН ЙОСИФОВ САВОВ  е регистриран от  кандидатска листа на коалиция „БСП ЗА БЪЛГАРИЯ“ за кандидат за кмет на община Брусарци за участие в изборите за общински съветници и за кметове на 27 октомври 2019 г.

Решението за регистрация е обявено на 22.09.2019 в 13:45 часа, а е свалено на 25.09.2019 в 15:30 часа, същото е й публикувано на 22.09.2019 в 16:11 часа. Същото е влязло в сила.

От изложеното по жалбата се установява, че регистрираният кандидат въпреки, че е в отпуск продължава да посещава кметството на с. Дондуково, освен това и детската градина.

В решение № 943-МИ от 02.09.2019 на ЦИК, т. 45 на основание чл. 57, ал. 1, т. 1 и 2 във връзка с  чл. 87, ал. 1, т. 14-16,  чл. 156-161, чл. 397, чл. 402, ал. 1-3, чл. 412-419 и § 1, т. 5 от ДР на ИК, Решение на ЦИК № 627-МИ и във връзка с чл. 39, ал. 4, чл. 42, ал. 8 във връзка с ал. 6, изречение второ и трето и ал. 10 от Закона за местното самоуправление и местната администрация Централната избирателна комисия е решила, че кандидат за кмет на община, район или кметство, който е държавен или местен орган, или заема служба в администрацията на държавен или местен орган, задължително ползва по свой избор неплатен служебен отпуск или платен годишен отпуск от деня, следващ деня на решението за регистрация, до обявяване на резултатите от изборите.

В тази насока е и разпоредбата на чл.161 от ИК.

В т.46 на същото решение е посочено, че за времето в което кандидатът за кмет на община, район или кметство е в отпуск по т. 45, за временно изпълняващ длъжността кмет определя един от заместник-кметовете. Когато няма назначен заместник-кмет, временно изпълняващ длъжността кмет на общината и района се избира от общинския съвет. При условията и реда на чл. 42, ал. 8 на ЗМСМА.

Видно от изложеното, като заместник на кмет на кметство с. Дондуково ,общ. Брусарци е назначено лицето Славинка Крумова.

В настоящият случай, недопустимо е Г-н Румен Йосифов Савов да упражнява длъжността си като кмет на кметство с Дондуково, защото е регистриран като кандидат за кмет на община, а също та е регистриран и като кандидат с за общински съветник с Решение № 48-МИ от 24.09.2019 г., влязло в сила на ОИК – Брусарци. Освен това е и в платен годишен отпуск, като непрекъснатото му посещение в сградата на кметството след откриването на предизборната кампания е в нарушение на разпоредбата 182, ал. 1 от ИК, а именно „Не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала“.

За прецизност с оглед искането на жалбоподателя за налагане на санкциите, предвидени в [чл. 480, ал. 1 от ИК](https://web6.ciela.net:443/Document/LinkToDocumentReference?fromDocumentId=2137058926&dbId=9&refId=24859212), ОИК - Брусарци констатира, че законодателят е предвидил административнонаказателна отговорност при нарушаване на забраните по [чл. 182, ал. 1 - 3](https://web6.ciela.net:443/Document/LinkToDocumentReference?fromDocumentId=2137058926&dbId=9&refId=24859213), в разпоредбата на [чл. 480, ал. 1 от ИК](https://web6.ciela.net:443/Document/LinkToDocumentReference?fromDocumentId=2137058926&dbId=9&refId=24859214).

Дори формално жалбата по същество да е частично основателна, то ОИК – Брусарци, смята да укаже на кандидата за общински кмет и общински съветник, регистриран от коалиция „БСП ЗА БЪЛГАРИЯ“ в изборите за общински съветници и кметове на 27.10.2019 г. да се въздържа и не извършва каквато и да е агитация в сгради общинска собственост – кметството на с. Дондуково и детската градина на същото село, както и да не извършава каквато и да е дейност по повод на длъжността която е заемал по време на предизборната кампания - кмет на кметство Дондуково. При повторност ОИК-Брусарци, ще приложи административнонаказателна отговорност по ИК.

На основание чл. 87, ал. 1, т. 1, т. 22 от ИК, ОИК - Брусарци, поименно и единодушно,

**Р Е Ш И:** **Решение № 56**

**УКАЗВА** на РУМЕН ЙОСИФОВ САВОВ  регистриран от  кандидатска листа на коалиция „БСП ЗА БЪЛГАРИЯ“ - кандидат за кмет на община Брусарци за участие в изборите за общински съветници и за кметове на 27 октомври 2019 г., да се въздържа и не извършва каквато и да е агитация в сгради общинска собственост – кметството на с. Дондуково и детска градина на същото село, както и да не извършава каквато и да е дейност по повод на длъжността която е заемал по време на предизборната кампания - кмет на кметство Дондуково. При повторност ОИК-Брусарци, ще приложи административнонаказателна отговорност по ИК.

Препис от настоящето да се изпрати на РУМЕН ЙОСИФОВ САВОВ регистриран от  кандидатска листа на коалиция „БСП ЗА БЪЛГАРИЯ“ - кандидат за кмет на община Брусарци за участие в изборите за общински съветници и за кметове на 27 октомври 2019 г.

**По т. 2 от дневния ред:**

Бяха разгледани процедурни въпроси, касаещи указания на ЦИК за одобрен допълнителен тираж на заявените и одобрени бюлетини, графици и дежурни ВОП – София и адреси за доставка на бюлетините указания от ЦИК, както и предпечатните образци на протоколите за отчитане на резултатите от гласуването.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Росица Каменова